kardosdrur/scandi-wiki huggingface dataset:
Frederik Abrahamson

Werner Hans Frederik Abrahamson (født 29. oktober 1822 i København, død 7. februar 1911 sammesteds) var en dansk officer og politiker.

Militær karriere 
Han var søn af oberst og og kammerherre Joseph Abrahamson og hustru født Frisch, blev løjtnant 1839, premierløjtnant 1846, kaptajn og adjudant ved Generalstaben 1848, major 1855, oberstløjtnant 1852, blev kommandør for krigstelegrafen 1863 og fik afsked 1864 som karakteriseret oberst. Han deltog i begge de slesvigske krige og bar Erindringsmedaljen for Krigen 1848-50 og Krigen 1864, ligesom han var Kommandør af 1. grad af Dannebrogordenen og Dannebrogsmand.

Han var udgiver af Militært Tidsskrift 1865-66, udgav Haandbog for Militairet samt en nekrolog over oberst Frederik Læssøe.

Politiker 
Abrahamson havde sideløbende en politisk karriere som medlem af Folketinget 1856-57, borgerrepræsentant i København 1856-70 og slutteligt som rådmand i Københavns Magistrat 1870-1900. Han var medlem af bestyrelseskommissionen for Begravelsesvæsenet.

Han blev gift 31. oktober 1854 in Nødebo Kirke med Nina Sophie Frederikke Paulsen (13. marts 1835 i Stege - 16. december 1906 i København), datter af justitsråd og amtsforvalter Carl Ludvig Paulsen (28. august 1790 – 25. oktober 1842) og Nina Cathrine født Holten (30. marts 1804 – 21. september 1851) og søster til Johannes Paulsen.

Kilder 

 

Officerer fra Danmark
Kommandører af 1. grad af Dannebrog
Folketingsmedlemmer i 1850'erne
Medlemmer af Københavns Borgerrepræsentation i 1800-tallet
Personer fra København
Rådmænd i København
Personer i Treårskrigen fra Danmark
Personer i den 2. Slesvigske Krig fra Danmark
Shawn Johnson

Shawn Machel Johnson (født d. 19. januar 1992 i Des Moines, Iowa, USA) er en amerikansk verdenskendt pensioneret redskabsgymnast og tv-personlighed. 
 
Hun vandt en guld medalje og tre sølv medaljer i De olympiske lege i Beijing i 2008. 

Johnson blev medlem af USAs nationale senior hold i 2007 da hun var 15 år gammel. 

I 2007 blev hun vandt hun verdensmesterskabet i gymnastik og vandt guld i gulv. Hun har vundet mesterskaberne i USA tre gange, to gange som senior og én gang som junior. I 2007 vandt hun guld på gulv og balancebomme og i 2008 vandt hun guld i gulv og sølv i balancebomme i USA mesterskaberne.

I 2009 vandt Johnson den ottende sæson af den amerikanske version af Vild med dans, Dancing with the stars, og i 2012 var hun med i og kom på anden pladsen i programmets all-star sæson.

Johnson annoncerede sin pensionering fra gymnastik konkurrence den 3. juli i 2012, på grund af en tilbagevendende knæskade.

Kilder
 Officiel hjemmeside
 Interview med Shawn Johnson
 Oversigt over Shawns triumfer

Gymnaster fra USA
Personer fra Iowa
Højelse

Højelse er en lille landsby nær Køge. I Højelse ligger der en skole med ca. 250 elever. Højelse er mest kendt for sin kirke Højelse Kirke. Højelse ligger ca. 1 kilometer syd for Lille Skensved, der er en lille stationsby .

Eksterne henvisninger

Lokaliteter i Køge Kommune
Olga Ott

Olga Juliette Marie Hansen-Ott (født Sørensen 11. august 1871 i Randers, død 5. januar 1929 i København) var en dansk forfatter.

Olga Ott skrev bøger og skuespil omhandlende børn og unge piger.

Ott debuterede i 1896 i magasinet Cyklen med humoresker under navnet Mortensen. 

Hun er begravet på Assistens Kirkegård i København.

Eksterne henvisninger 
 Olga Ott på Dansk Forfatterleksikon
 
 

Børnebogsforfattere fra Danmark
Personer fra Randers
Bøttepapir

Bøttepapir er håndformet papir. Bøtten er det kar som fibermassen røres ud i
til en vælling af passende koncentration for formning af et papirark. Fra papirmagerkunstens opfindelse i Kina omkring 100 år f.Kr. og til papirmaskinens opfindelse ved århundredeskiftet 1700–1800 blev alt papir fremstillet ved at papirmageren dyppede sin siramme ned i bøtten og øste så meget op af fibervællingen at han kunne forme arket i den ønskede fladevægt.

Formningen til papir sker på den måde,
at helstoffet af formeren som en tynd vælling bringes op
på en af metaltråde dannet sigte,
"formen", der stadig rystes, hvorved vandet løber
fra, medens de enkelte taver filter sig sammen.

En anden arbejder, guskeren,
tager de våde ark papir af formen og afvekslende
med filtstykker lægger dem i en stabel,
som presses, filten udtages, de våde ark får en
fornyet presning og ophænges derpå over snore
til tørring ved træk i særlige tørrerum.
Herpå sker limningen ved neddypning af
arkene i tynd limopløsning, hvorpå følger en
fornyet presning og tørring.

Efterhånden blev bøttepapiret fortrængt af maskinfremstillet papir. Bøttepapir laves nu især til specielle formål hvor papirets pris er af underordnet betydning.

Kilder 
 Lille afsnit fra artikel i Salmonsens om papir af cand.polyt. Chr. Christensen og kemiker Karl Meyer
 "Bøttepapir" i Store norske leksikon. Hentet 5. december 2013 fra http://snl.no/bøttepapir ("Artikkelen har fri lisens." og er fra 14. februar 2009)

Noter

Eksterne henvsininger 
  Wikimedia Commons har flere filer relaterede til Papirfremstilling i kunsten – Fremstilling af papir – Papir
 "Bøtte" 1.2) hos Ordbog over det danske Sprog og hos Den Danske Ordbog : "Bøtte"
 "Lav papir" , papirfremstilling i undervisningen, tekst og billeder



 

Papir
Salmonsens
Altes Amt Lemförde

Altes Amt Lemförde er et amt ("Samtgemeinde") i Landkreis Diepholz i den tyske delstat Niedersachsen. Administrationen ligger i landsbyen Lemförde.

Geografi 
Altes Amt Lemförde ligger i den sydvestlige del af Niedersachsen i trekanten mellem de store byer Bremen, Osnabrück og Oldenburg. Det udgør den sydligste del af Landkreis Diepholz. Samtgemeinden afgrænses af syd- og østbredden af søen Dümmer den vestlige del af Stemweder Berge.

Nabokommuner er (fra nord, med uret): Diepholz, Rehden, Wagenfeld, Stemwede (Landkreis Minden-Lübbecke, Nordrhein-Westfalen), Bohmte (Landkreis Osnabrück) og Damme (Landkreis Vechta).

Samtgemeinde Altes Amt Lemförde består af kommunerne:
 Brockum
 Hüde
 Lembruch
 Lemförde
 Marl
 Quernheim
 Stemshorn

Eksterne kilder/henvisninger 

 Officielt websted
D.L. Clément

Daniel Louis Clément (15. juni 1820 i Aalborg - 15. april 1877 i København) var en dansk bogbinder.

Baggrund 
Clément tilhørte en fransk-reformert familie, der 1685 forlod Piemonte og tog bopæl i Hessen. Hans far, der hed ligesom sønnen (1787-1843), var handskemager og blev 1815 kaldt hertil af handskefabrikant Mattat i Randers, hvorfra han senere flyttede til Aalborg; moderen var Marie Elisabeth født Busse (1791-1850).

Karriere 
Da faren flyttede til København, kom Clément i bogbinderlære hos bogbinder M. Friis og etablerede sig allerede som mester 1844. Fra 1855 til sin død
var han oldermand for Kjøbenhavns Bogbinderlav, og 1856 blev han universitetsbogbinder. 

Clément var den første, der her indførte brugen af maskiner i bogbinderhåndværket, og interesserede sig i det hele levende for sit fags udvikling. Ved en række forskellige lejligheder leverede han smukke prøver på, hvad han som bogbinder kunne præstere, og særlig skal da fremhæves de bind, han leverede til den bogsamling, som var en af brudegaverne til Prinsesse Alexandra i 1863. 

Fra 1856 beklædte han posten som næstformand for Haandværkerforeningen i Kjøbenhavn
og virkede i bestyrelsen for dennes industrilotteri og for dens stiftelse Alderstrøst, ligesom han fra 1859 til 1876 var formand for Det tekniske Selskab, der forestod Det tekniske Institut, fra 1978 Københavns Tekniske Skole.

Fra 1866 var han medlem af bestyrelsen for Stiftelsen for trængende Haandværkere og deres Enker. Efter sin faders død arvede han bestillingen som graver ved den herværende fransk-reformerte menighed og viste
stor interesse for denne stilling. 1870 udgav han Notice sur l'église reformée française de Copenhague og samme år modtog han Fortjenstmedaljen i guld.

Clément blev gift 15. juni 1854 i Reformert Kirke med Sara Elise Petrine Nilsson (18. november 1811 i København - 6. november 1911 sammesteds), datter af urmager Jonas Nilsson fra Sverige (1784-1838) og Marguerite Hermann fra Frankrig (1780-1841).

Han er begravet på Assistens Kirkegård.
 Da han var barnløs, blev forretningen overtaget af Immanuel Petersen. Han var farbror til Adolphe Clément.

Gengivelser 
Clément er gengivet i en buste af Vilhelm Bissen 1874 (Alderstrøst, Haandværkerforeningen og på gravstenen). Fotografi af E. Lange ca. 1862 (Det Kongelige Bibliotek) og xylografi af Georg Pauli 1877.

Kilder 

 

 D. L. Clément: Notice sur l'Église Réformée française de Copenhague, 1870, side 69
 Illustreret Tidende, XVIII, 364 (Nr. 918). 
 "Vore ældste komponerede bind - bog- og erhvervshistoriske undersøgelser"  af bibliotekar, litteraturhistoriker Richard Jakob Paulli (1890–1975) i Fund og Forskning, vol. 7, 1960 - Her behandles Cléments indsats ret udførligt.

Bogbindere fra Danmark
Danskere i 1800-tallet
Personer fra Aalborg
Oldermænd fra Danmark
Faglitterære forfattere fra Danmark
Fransksprogede forfattere
Kirkehistorikere fra Danmark
Modtagere af Fortjenstmedaljen i guld
1729 (tal)

Tallet 1729 er et tal, der fremkommer som produktet af de tre primtal 7, 13, og 19, dvs. 1.729 = 7·13·19.

Tallet 1729 kaldes også Hardy-Ramanujan tallet efter matematikerne G. H. Hardy og Srinivasa Ramanujan. Anekdoten om de to er følgende:

Det vil sige:
1729 = 12³ + 1³ = 10³ + 9³ 
  

Tallet 1729 er ligeledes et Harshad-tal
 Her går summen af cifre op i tallet : 
 1+7+2+9 = 19 
 Specielt her - 1729/19=91, hvor cifrene i resultatet er vendt.

Se også 
 Året 1729
 Taxital hvoraf 2 og 1729 er de to første af en serie

1729
Marie Hansen

Marie Hansen (født 4. juni 1964 i Hellerup) er en dansk embedsmand, der siden foråret 2020 har været direktør for Folketinget.
   
Hun er datter af advokat Ejvind Hansen og fhv. direktør Karen Westerbye-Juhl, født Michelsen. 

Marie Hansen er uddannet cand.polit. fra Københavns Universitet 1988 og har tidligere været fuldmægtig i Økonomiministeriet 1988-91, ministersekretær i Statsministeriet 1991-95, kontorchef i Økonomiministeriet 1995-97, kommitteret i Statsministeriet 1997-2001 og afdelingschef i Beskæftigelsesministeriet 2001-03. Fra 2003 til 2013 var hun direktør i Arbejdsmarkedsstyrelsen og er fra 1. januar 2014 udnævnt til departementschef i Kulturministeriet, hvor hun efterfulgte Karoline Prien Kjeldsen.

24. marts 1999 blev hun Ridder af Dannebrog, blev 18. april 2014 Ridder af 1. grad og tildelt kommandørkorset i 2021.

Hun er gift med økonomidirektør Henrik Tøth og har tre sønner.

Referencer 

Personer i Kraks Blå Bog
Departementschefer i Kulturministeriet
Direktører for danske styrelser
Økonomer fra Danmark
Danskere i 1900-tallet
Danskere i 2000-tallet
Kommandører af Dannebrog
Personer fra Hellerup
Folketingets direktører
Taxital

Taxital er en talfølge, hvor det n'te taxital er det mindste tal, der kan beskrives som summen af to kubiktal på n forskellige måder. 

I talfølgen kaldes taxitallet for n også Ta(n) eller Taxicab(n). Ta(2) er således 1729, og netop det tal har navngivet talfølgen, idet det ifølge en sandsynligvis sand anekdote var nummeret på en taxi, som matematikeren G.H. Hardy brugte, da han var på sygebesøg hos kollegaen Srinivasa Ramanujan. Hardy fortalte om sin taxitur og bemærkede, at 1729 var et meget kedeligt tal og at han ikke håbede, at det var et dårligt varsel. Til det svarede Ramanujan, at det langt fra var et kedeligt tal, da det var det mindste tal, der kunne udtrykkes som summen af to kubiktal på to forskellige måder:

1729 = 12³ + 1³ = 10³ + 9³

Taxitalrækkefølgen er uendelig: Pierre de Fermat har bevist, at taxitallene kan udtrykkes som en sum af to positive heltals kuber på n forskellige måder og at det gælder for ethvert n.

Kendte taxital 

Man kender indtil videre kun seks følgende taxital:

Reference 

Heltalsfølger
Hector Gottfried Masius

Hector Gottfried Masius (født 13. april 1653 i Schlagsdorf i Mecklenburg, død 20. september 1709) var en tysk-dansk luthersk teolog.

Masius’ ungdomsliv og teologiske uddannelse fandt sted i Tyskland og Nederlandene, hvor han studerede ved forskellige universiteter (Giessen, Leyden, Utrecht), men hans manddomsgerning øvedes i Danmark. Hans moder var nemlig søster til hofpræsten i København Johan Bremer. I 1670 opholdt Masius sig en kortere tid i København, kom senere tilbage, prædikede i Petri Kirke og knyttede her forbindelser, der blev afgørende for hans fremtid. 1682 drog han som dansk gesandtskabspræst til Paris og oplevede her ophævelsen af det nantiske edikt; 1686 vendte han tilbage som hofprædikant og professor i teologi. I Danmark rejste han en strid mod de reformerte, idet han henledte kongemagtens opmærksomhed på, at disse hyldede folkesuveræniteten og derfor var politisk farlige personer. Dette førte til en heftig strid med reformerte teologer rundt om i Europa, i hvilken strid han støttedes af sin yndlingsdiscipel, den lærde Søren Lintrup. Hans vigtigste modstander var den berømte retsfilosof Christian Thomasius i Halle; dennes vittige modskrift opbragte Masius i den grad, at han overtalte kongen til at lade det brænde offentlig af bøddelen som skandskrift og forlange dets forfatter afstraffet, hvilket kurfyrst Frederik Vilhelm af Brandenburg dog ikke ville indlade sig på; tværtimod forlangte han, at kongen skulle straffe sin hofpræst. Striden førte til, at de reformertes stilling i Danmark forværredes, og der blev udstedt forbud mod, at unge danske adelsmænd måtte opholde sig ved kalvinske universiteter. Efter at Masius, der ved ægteskab havde opnået store rigdomme, var død, blev hans børn optagne i den danske adelsstand under navnet von der Maase.

Kilder 
 

Teologer fra Tyskland
Hofprædikanter fra Danmark
Rektorer ved Københavns Universitet
Danskere i 1600-tallet
Danskere i 1700-tallet
Slægten von der Maase
Personer i Dansk Biografisk Leksikon
Godsejere fra Danmark
Faglitterære forfattere fra Danmark
Masius

Masius er et efternavn, der henviser til blandt andre:

 Andreas Masius (1514–1573) - tysk romerskkatolsk humanist og syrolog
 Hector Gottfried Masius (1653–1709) - tysk-dansk evangelisk-luthersk teolog
 Hermann Masius (1818–1893) - tysk pædagog

Efternavne
Nowa Ruda

Nowa Ruda () er en by i det syd-vestlige Polen nær grænsen til Tjekkiet beliggende ved floden Włodzica i den centrale del af Sudeterne. I 2007 havde byen 25.240 indbyggere.

Byen var tidligere tysk, men blev en del af Polen efter afslutningen af 2. Verdenskrig.

Byer i Polen
Sudeterne
Wiesen-viadukten

Wiesen-viadukten () er en ensporet jernbaneviadukt af limsten over floden Landwasser sydøst for Wiesen i Schweiz i kantonen Graubünden.

Viadukten, der er bygget i beton beklædt med kalksten, er tegnet af daværende chefingeniør for Rhätische Bahn (RhB), Henning Friedrich.
Viadukten blev bygget i perioden 1906-1909. Viadukten er en vigtig del af jernbanen mellem Davos og Filisur. 

Viadukten er 88 meter høj og 204 meter lang.

Galleri 

Bygninger, konstruktioner og anlæg i Schweiz
Buebroer
Viadukter
Jernbanebroer
Etableret i 1908
Fredrik Meltzer

Fredrik Meltzer (29. september 1779 i Bergen—15. december 1855) var en norsk forretningsmand og Stortingsrepræsentant, far til Harald Meltzer. 

Meltzer fik i England og Frankrig praktisk uddannelse til handelsmand og åbnede c. 1802 en forretning på Tyskebryggen. Efter at han havde været medlem af Rigsforsamlingen på Eidsvold 1814, repræsenterede han sin fødeby på Stortingene 1821, 1822, 1824, 1827 og 1828, hvor han øvede megen indflydelse i de mange vigtige spørgsmål vedkommende bank- og pengevæsen. Han var senere medlem af de kongelige kommissioner angående købstædernes skattevæsen (1843) og af den konglige fiskerilovkommission (1840). Han var fra 1816 bankadministrator i Bergen, senere overfiskevrager og børskommissær samt fransk vicekonsul. Hans dagbøger fra 1814 og 1821 har været benyttede i monografier af dattersønnen F.M. Wallem og professor Ludvig Daae.

Kilder 

 

Stortingsrepræsentanter
Erhvervsfolk fra Norge
Nordmænd i 1800-tallet
Eidsvollmænd
Diplomater fra Frankrig
Changhua County

Changhua County () er det mindste "county" (amt) i Taiwan målt på areal, men det næstmest befolkede county. 

Changhua er placeret på den Taiwans vestkyst og grænser op til Taichung byområdet mod nord, hvorfor Changhua og Taichung ofte refereres til som Taichung–Changhua byområdet. (Taichung–Changhua metropolitan area). Mod syd grænser Changhua County op til Yunlin County ved den naturlige grænse Zhuoshui floden.

Det samlede areal er 1.074 kvadratkilometer og området har 60 km kystlinje.

Eksterne links

Taiwans geografi
Subnationale enheder i Taiwan
F.M. Wallem

Fredrik Meltzer Wallem (19. april 1837 i Bergen - 2. april 1922) var en norsk fiskeriinspektør og journalist, dattersøn af Fredrik Meltzer. 

Wallem for til søs 1853—60, tog derefter artium 1861 og blev 1866 cand. jur.. 1866—75 var han knyttet til redaktionen af "Bergensposten". Han repræsenterede forskellige norske institutioner ved verdensudstillingerne i Philadelphia (1876) og Paris (1878). Fra 1879, da "Selskabet til de norske Fiskeriers Fremme" stiftedes, var han dettes konsulent og repræsenterede samme på fiskeriudstillingerne i Berlin (1880) og London (1883). 1886—90 var han bosat i Kristiania, hvor han redigerede Christiania Intelligenssedler (1886—87) og Ny illustreret Tidende (1886—90). 1891—1906 var han statens inspektør for saltvandsfiskerierne. Foruden indberetninger fra de forskellige udstillinger har han udgivet et stort antal skrifter om fiskeriforhold og fiskeeksport samt Bergen og Bergenserne 1813—14 (1875).

Kilder 

 

Journalister fra Norge
Nordmænd i 1800-tallet
Redaktører fra Norge
Personer fra Bergen
Salmonsens
Kurhaus Wiesbaden

Kurhaus Wiesbaden er et kursted i den tyske by Wiesbaden i delstaten Hessen. Kurhaus fungerer tillige som byens kongrescenter.

Udover funktionen som kongrescenter er der i Kurhaus beliggende en restaturant og et kasino. Kasinoet er kendt for (pr. 2005) at have tilladelse til at spille om de højeste indsatser i Tyskland.

Noter

Litteratur 
 Manfred Gerber: Das Kurhaus Wiesbaden. Kaleidoskop eines Jahrhunderts. Bonn: Monumente-Publikationen der Deutschen Stiftung Denkmalschutz, 2007.

Eksterne henvisninger 

 Official site
 Spielbank Wiesbaden

Kasinoer
Bygninger, konstruktioner og anlæg i Tyskland
Wiesbaden
Phetchaburi (provins)

Phetchaburi er en provins i det centrale Thailand. Provinsen er placeret længst mod nord på Malakkahalvøen og grænser mod øst op til Siambugten og i vest til Myanmar. 

Nationalparken Kaeng Krachan på 3.000 km² dækker halvdelen af provinsen, hvorfor befolkningen alene udgør knap en halv million. Floden Phetchaburi er den eneste store flod i provinsen.

Provinser i Thailand
Zbraslav slot

Zbraslav slot er et slot beliggende i bydelen Zbraslav i Prag i Tjekkiet. Slottet er beliggende ca. 10 km syd for Prags centrum. Slottet blev oprindeligt grundlagt som et kloster i 1297.

Zbraslav slot indeholder i dag det tjekkiske nationalgalleris afdeling for asiatisk kunst. Slotsparken benyttes bl.a. til udstilling af skulpturer.

Bygninger, konstruktioner og anlæg i Tjekkiet
Museer i Tjekkiet
Vine

Vine var en mobilapp, der var ejet af Twitter. Vine gjorde det muligt for dens brugere at lave og poste korte videoklip, der kunnes deles og integreres på sociale netværkstjenester såsom Twitter (som erhvervede appen i oktober 2012) og Facebook.. Appen blev introduceret med en maksimal klip-længde på syv sekunder. 

Vine blev i første omgang distibueret via Apples appstore, og blev senere på Android og Windows Phone. App'en blev lukket ned 17. januar 2017.

Referencer 

Mobilapplikationer
Tobaksproducenterne

Tobaksproducenterne er en brancheforening for tobaksvirksomheder i Danmark, hvis medlemmer er British American Tobacco Denmark, Japan Tobacco International Denmark og Imperial Tobacco Denmark, som sammen udgør 85 procent af det danske cigaretmarked.

Formål 
Tobaksproducenternes formål er at repræsentere sine medlemmers interesser, og at stille viden og erfaringer om tobak til rådighed for politikere, beslutningstagere, medier og offentligheden generelt.

Eksterne henvisninger 
 Tobaksproducenternes hjemmeside

Tobaksproducenterne i medierne 
 Børsen − Ny mand tager plads i rygende varmt sæde
 DR.dk − EU-Kommissionen vil have testpaneler til at prøvesmage cigaretter
 Jyllandsposten − Dampende e-cigaretter tromler tobakssalget  
 Politiken

Brancheforeninger i Danmark
Tobaksvirksomheder i Danmark
Roskilde Festival 2014

Roskilde Festival 2014 afholdes i dagene 29. juni til 6. juli og præsenterer 160 kunstnere på 7 scener.

Pr. 24. marts var de første 89 kunstnere annonceret. Den 2. april præsenteredes årets plakat med yderligere 67 navne, så i alt 156 navne er kendt. I forbindelse med annonceringen blev det angivet, at det endelige program ville indeholde mere end 160 navne. 

Festivalen blev ramt af to aflysninger: rapperen Drake fra Canada, som blev erstattet af Jack White, samt Chance the Rapper.

Scener
Med festivalen i 2014 introduceres to nye scener Avalon og Rising på bekostning af tre tidligere scener Odeon, Cosmopol og Pavilion Junior.

Roskilde Festival 2014 vil således have syv scener:
Apollo
Arena
Avalon
Gloria
Orange Scene
Pavilion
Rising

Som i tidligere år blev Apollo-scenen også blive brugt i campingdagene op til selve musikfestivalen under navnet Apollo Countdown.

Annoncering af bands
Traditionen tro annonceredes bands til årets festival løbende. For denne festival startede annonceringerne i december, hvor 13 navne blev præsenteret fra den 2. til den 20. december. Fra 8.-29. januar blev yderligere 14 og fra 3.-28. februar 51 navne afsløret. Halvdelen af programmet var således kendt pr. 1. marts. Fra 5.-24. marts fulgte yderligere 11 navne, herunder hovednavnet Rolling Stones.

Generelt indeholdt annonceringerne ingen information om hvilken scene, kunstneren skal optræde på. Dette afgjortes først kort før festivalen, da det endelige program offentligjordes. I de tilfælde, hvor annonceringen indeholdt information om scene, er det medtaget nedenfor.

Overskriften for den enkelte annoncering gengives i nedenstående liste.

Det fremgår ikke af festivalens hjemmeside hvilket landekodesystem de bruger i annonceringer og på plakaterne, men det er mest sandsynligt ISO 3166-1.

Henvisninger til Wikipedia på andre sprog
En række kunstnere er ikke repræsenteret på den danske Wikipedia, men kun på andre sprog:

Kilder 

Begivenheder i 2014
2014
Clara Rugaard-Larsen

Clara Rugaard-Larsen (født 5. december 1997 i Hellerup) er en dansk skuespiller og sanger. Hun har medvirket i Min søsters børn i Afrika fra 2013 og indsunget danske sange til tv-serien Violetta på Disney Channel. Hun har også medvirket i musicalen Annie. Rugaard-Larsen har indsunget danske sange til karakteren Vaiana, i Disneyfilmen Vaiana fra 2017. Hun har også medvirket i The Lodge og i Violetta: The Scoop på Disney Channel. I 2019 medvirkede hun i Netflix filmen I Am Mother med Hillary Swank og Teen Spirit med Elle Fanning.

Filmografi

Film

Fjernsyn

Referencer

Eksterne henvisninger 
 

Skuespillere fra Danmark
Personer fra Hellerup
Adolf Frederik af Mecklenburg-Schwerin

Hertug Adolf Frederik til Mecklenburg () (10. oktober 1873 – 5. august 1969) var en tysk prins af Mecklenburg-Schwerin.

Biografi 

Han var opdagelsesrejsende i Afrika og guvernør i den tyske koloni Togoland fra 1912 til 1914. Ved Første Verdenskrigs afslutning i 1918 blev han udset til hertug af det Forenede Baltiske Hertugdømme, et kortlivet forsøg fra tyskbaltisk side på at oprette en tyskdomineret statsdannelse i Baltikum. Han var medlem af den Internationale Olympiske Komité fra 1926 til 1956, og fra 1949 til 1951 var han den første præsident for Tysklands Olympiske Komité.

Se også 
 Mecklenburg

Eksterne links 

Huset Mecklenburg
Kongelige fra Tyskland
Opdagelsesrejsende fra Tyskland
Tyskere i 1800-tallet
Tyskere i 1900-tallet
Personer fra Schwerin
Riddere af Serafimerordenen